*****

ΚΑΝΟΝΙΣΜΟΣ (ΕΟΚ) αριθ. 233/83 ΤΗΣ ΕΠΙΤΡΟΠΗΣ

της 28ης Ιανουαρίου 1983

περί τροποποιήσεως του κανονισμού (ΕΟΚ) αριθ. 1054/78 μετά τον καθορισμό νέας τιμής συναλλάγματος που πρέπει να εφαρμοσθεί στο γεωργικό τομέα για την ελληνική δραχμή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 221/83 (2), και ιδιώς το άρθρο 5,

Εκτιμώντας:

ότι ο κανονισμός (ΕΟΚ) αριθ. 1054/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 187/83 (4), προβλέπει στο άρθρο 2 παράγραφος 2 ότι οι διατάξεις του άρθρου 4 παράγραφος 1 τελευταίο εδάφιο του κανονισμού (ΕΟΚ) αριθ. 1134/68 του Συμβουλίου (5) εφαρμόζονται μόνο εφόσον πρόκειται για τροποποιήσεις των αντιπροσωπευτικών τιμών που πραγματοποιούνται μέχρι τις 28 Ιουνίου 1982·

ότι, με τον κανονισμό (ΕΟΚ) αριθ. 221/83, το παράρτημα V του κανονισμού (ΕΟΚ) αριθ. 878/77 τροποποιήθηκε για να ληφθεί υπόψη ο καθορισμός νέας αντιπροσωπευτικής τιμής για την ελληνική δραχμή με έναρξη ισχύος από την 1η Νοεμβρίου 1983 για το ελαιόλαδο και από την 31η Ιανουαρίου 1983 σε όλες τις άλλες περιπτώσεις· ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 1054/78·

ότι τα μέτρα που προβλέπονται στον παρόντα κανονισμό ειναι σύμφωνα με τη γνώμη όλων των σχετικών Επιτροπών Διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΟΚ) αριθ. 1054/78, η παράγραφος 2 αντικαθίσταται από την ακόλουθη παράγραφο:

«2. Οι διατάξεις του άρθρου 4 παράγραφος 1 τελευταίο εδάφιο του κανονισμού (ΕΟΚ) αριθ. 1134/68 εφαρμόζονται μόνο στους προκαθορισμούς και στα πιστοποιητικά ή τίτλους που πιστοποιούν ότι εκδόθηκαν κατά την έννοια του άρθρου 21 του κανονισμού (ΕΟΚ) αριθ. 3183/80 (1):

- πριν από τις 30 Νοεμβρίου 1981, όσον αφορά την αντιπροσωπευτική τιμή για την ιταλική λιρέτα, που αναφέρεται στο παράρτημα VII του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 3398/81 (2)·

- πριν από τις 3 Απριλίου 1982, όσον αφορά την αντιπροσωπευτική τιμή για τη δανική κορόνα, που αναφέρεται στο παράρτημα ΙΙ του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 794/82 (3)·

- πριν από τις 30 Απριλίου 1982, όσον αφορά τις αντιπροσωπευτικές τιμές του βελγικού φράγκου/φράγκου Λουξεμβούργου, της δανικής κορόνας, του γαλλικού φράγκου, της ελληνικής δραχμής και της ιταλικής λιρέτας, που αναφέρονται αντιστοίχως στα παραρτήματα Ι, ΙΙ, IV, V και VII του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 1051/82 (4)·

- πριν από τις 12 Μαΐου 1982, όσον αφορά την αντιπροσωπευτική τιμή για την ελληνική δραχμή, που αναφέρεται στο παράρτημα V του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 1154/82 (5)·

- πριν από τις 30 Απριλίου 1982, όσον αφορά τις αντιπροσωπευτικές τιμές για το γερμανικό μάρκο και το ολλανδικό φιορίνι, που αναφέρονται αντίστοιχα στα παραρτήματα ΙΙΙ, και VIII του κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 1207/82 (6)·

- πριν από τις 28 Ιουνίου 1982, όσον αφορά τις αντιπροσωπευτικές τιμές τη δανική κορόνα, την ελληνική δραχμή και την ιρλανδική λίρα, που αναφέρονται αντιστοίχως στα παραρτήματα ΙΙ, V και VI κανονισμού (ΕΟΚ) αριθ. 878/77, όπως διατυπώθηκε στον κανονισμό (ΕΟΚ) αριθ. 1668/82 (7)·

- πριν από τις 19 Οκτωβρίου 1982, όσον αφορά τις αντιπροσωπευτικές τιμές για το βελγικό φράγκο/φράγκο Λουξεμβούργου και το γαλλικό φράγκο, που αναφέρονται αντίστοιχα στα παραρτήματα Ι, και IV κανονισμού (ΕΟΚ) αριθ. 878/77, οπως διατυπώθηκε στον κανονισμό (ΕΟΚ) αριθ. 2792/82 (8)·

- πριν από τις 26 Ιανουαρίου 1983, όσον αφορά την αντιπροσωπευτική τιμή για την ελληνική δραχμή, που αναφέρεται στο παράρτημα V του κανονισμού (ΕΟΚ) αριθ. 878/77, στη παραλλαγή που εισήχθη με τον κανονισμό (ΕΟΚ) αριθ. 221/83 (9)·

(1) ΕΕ αριθ. L 338 της 13. 12. 1980, σ. 1.

(2) ΕΕ αριθ. L 344 της 30. 11. 1981, σ. 1.

(3) ΕΕ αριθ. L 91 της 5. 4. 1982, σ. 7.

(4) ΕΕ αριθ. L 123 της 6. 5. 1982, σ. 1.

(5) ΕΕ αριθ. L 134 της 15. 5. 1982, σ. 8.

(6) ΕΕ αριθ. L 140 της 20. 5. 1982, σ. 51.

(7) ΕΕ αριθ. L 184 της 29. 6. 1982, σ. 19.

(8) ΕΕ αριθ. L 295 της 21. 10. 1982, σ. 6.

(9) ΕΕ αριθ. L 27 της 29. 1. 1983, σ. 7.»

Άρθρο 2

Ο παρών κανονισμός αρχίζει να ισχύει από την ημέρα της δημοσιεύσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Ιανουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 106 της 29. 4. 1977, σ. 27.

(2) Βλέπε σ. 7 της παρούσας Επίσημης Εφημερίδας.

(3) ΕΕ αριθ. L 134 της 22. 5. 1978, σ. 40.

(4) ΕΕ αριθ. L 25 της 27. 1. 1983, σ. 12.

(5) ΕΕ αριθ. L 188 της 1. 8. 1968, σ. 1.